РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/488-15

20. новембар 2015. године

Б е о г р а д

З А П И С Н И К

151. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 20. НОВЕМБРА 2015. ГОДИНЕ

Седница је почела у 14,00 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Верољуб Арсић, Драган Николић, Јасмина Обрадовић, заменик члана Биљане Пантић Пиље, Светислав Вукмирица, Драган Половина, Тања Томашевић Дамњановић, Жарко Обрадовић, Неђо Јовановић, Војислав Вујић, заменик члана Петра Петровића, Мирко Чикириз и Весна Бесаровић.

Седници нису присуствовали чланови Одбора: Бранка Јанковић, Жарко Мићин, Биљана Хасановић Кораћ, Балинт Пастор и Гордана Чомић, као ни њихови заменици.

На основу члана 165. Пословника, Народна скупштина је у Дану за гласање застала са одлучивањем, због усвајања амандмана и затражила да се састану Одбор за просторно планирање, саобраћај, инфраструктуру и телекомуникације и Одбор за уставна питања и законодавство.

На предлог председника Одбора, једногласно (са 12 гласова за) је усвојен следећи

Д н е в н и р е д:

1. Разматрање амандмана на Предлог закона о озакоњењу објеката, који је поднела Влада.

Тачка дневног реда. Разматрање амандмана на Предлог закона о озакоњењу објеката, који је поднела Влада.

Одбор је у складу са чланом 165. Пословника Народне скупштине размотрио амандман који је на члан 38. Предлога закона о озакоњењу објеката поднео Одбор за просторно планирање, саобраћај, инфраструктуру и телекомуникације и сматра да је амандман у складу са Уставом и правним системом Републике Србије.

Одбор је одлуку донео једногласно (са 12 гласова за).

За известиоца Одбора на седници Народне скупштине одређен је председник Одбора.

Седница је завршена у 14,03 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић